钦定古今图书集成/明伦汇编/闺媛典/第003卷 > 明仁孝文皇后内训 > 《事父母章第十二》
## 钦定古今图书集成/明伦汇编/闺媛典/第003卷 > 明仁孝文皇后内训 > 《事父母章第十二》

孝敬者，事亲之本也。养非难也，敬为难；以饮食供奉
为孝，斯末矣。孔子曰：“孝者，人道之至德。”夫通于神明，
感于四海，孝之至也。昔者虞舜善事其亲，终身而慕；
文王善事其亲，色忧满容。或曰：“此圣人之孝，非妇人
之所宜也。”是不然，孝悌天性也，岂有间于男女乎？事
亲者以圣人为至。若夫以声音笑貌为乐者，不善事
“其亲者也；诚孝爱敬，无所违者，斯善事其亲者也。”县
衾敛簟，节文之末；纫箴补缀，帅事之微。必也恪勤，朝
夕无怠逆于所命，祇敬尤严于杖履，旨甘必谨于馂
馀，而况大于此者乎？是故不辱其身，不违其亲，斯事
亲之大者也。夫自幼而笄，既笄而有室家之望焉，推
事父母之道，于舅姑无以复加损矣。故仁人之事亲
也，不以既贵而移其孝，不以既富而改其心。故曰：“事
亲如事天。”又曰：“孝莫大于宁亲。”可不敬乎！《诗》曰：“害澣
害否，归宁父母。”此后妃之谓也。

则有道乎？”曰：“有。忠诚以为本，礼义以为防，勤俭以率
下，慈和以处众。诵《诗》读书，不忘规谏；寝兴夙夜，惟职
爱君。居处有常，服食有节，言语有章。戒谨谗慝，中馈
是专；外事不涉，教令不出，远离邪僻，威仪是力。毋擅
宠而怙恩，毋干政而挠法。擅事则骄，怙恩则妒。干政”
则乖，挠法则乱。谚云：“汨水淖泥，破家妒妻。”不骄不妒，
身之福也。《诗》曰：“乐只君子，福履绥之。”夫受命守分，僭
黩不生。《诗》曰：“夙夜在公，实命不同。”是故姜后脱珥，载
籍攸贤，班姬辞辇，古今称誉。我国家隆盛。孝慈高皇
后事我太祖高皇帝辅成鸿业，居富贵而不骄，职内
道而益谨，兢兢业业，不忘夙夜，德盖前古，垂训万世，
化行天下。《诗》曰：“思齐太任，文王之母。思媚周姜，京室
之妇。”此之谓也。纵观往古，国家兴废，未有不由于妇
之贤否，事君者不可以不慎。《诗》曰：“夙夜匪懈，以事一
人。”苟不能胥匡以道，则必自荒厥德。若网之无纲，众
目难举，上无所毗，下无所法，则胥沦之渐矣。夫木瘁
者，内蠹攻之，政荒者，内嬖蛊之，女宠之戒，甚于防敌。
《诗》曰：“赫赫宗周，褒姒灭之。”可不鉴哉！夫上下之分，尊
卑之等也；夫妇之道，阴阳之义也。诸侯大夫、士庶人
之妻，能推是道以事其君子，则家道鲜有不盛矣。